कार्यक्रममा बोल्दै दोलखाका सांसदहरुले दोलखाको समृद्धिमा चौंरी पालन व्यवसाय उपयोगी हुने भएकाले महोत्सव आयोजना गरिएको स्पष्ट पारे । सांसदहरु पशुपति चौंलागाई, पार्वत गुरुङ र आनन्दप्रसाद पोखरेलले चौंरीपालन व्यवसायी लोपोन्मुख अवस्था रहेको उल्लेख गर्दै त्यसको संरक्षण गर्न पनि महोत्सव उपयोगी हुने पनि उल्लेख गरे । दोलखाको कालिञ्चोक, शैलुङ र चेर्दुङलाई चौंरी पालन गर्ने मुख्य क्षेत्र मानिन्छ । महोत्सवको उदघाटन नेकपा एमालेका अध्यक्ष एवम् पूर्व प्रधानमन्त्री केपी शर्मा ओलीले गर्नेछन् ।
